Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - TARKISTUKSIA YHTEISEN EDUSTAJAKOKOUKSEN TYÖJÄRJESTYKSEEN



Virallinen lehti nro 271 , 24/09/1999 s. 0078 - 0080



TARKISTUKSIA YHTEISEN EDUSTAJAKOKOUKSEN TYÖJÄRJESTYKSEEN(1) 7 artikla >Alkuperäinen ehdotus> Työvaliokunta valmistelee täysistunnon esityslistaluonnoksen. Yhteispuheenjohtajat antavat luonnoksen edustajakokouksen hyväksyttäväksi. >Muutettu ehdotus> Työvaliokunta valmistelee täysistunnon esityslistaluonnoksen. Yhteispuheenjohtajat antavat luonnoksen edustajakokouksen hyväksyttäväksi. Kunkin täysistunnon esityslistaluonnos sisältää kaksi käsiteltävien asioiden luokkaa: 1. Eri valtioiden tai alueiden tilanteeseen liittyvät kiireelliset asiat. 2. Lomén sopimuksen puitteissa toteutettuun EU:n ja AKT-valtioiden väliseen kehitysyhteistyöhön liittyvät asiat. Tähän luetteloon sisältyvistä asioista järjestetään keskustelu ja niistä äänestetään. 7 artiklan 2 kohta (uusi) >Muutettu ehdotus> 2. Järjestelyvaliokunta voi esittää työvaliokunnalle luettelon esityslistaan 7 artiklan 1 kohdan mukaisesti sisällytettävistä eri valtioiden tai alueiden tilanteeseen liittyvistä kiireellisistä kysymyksistä. 17 artiklan 1 kohta Edustajakokouksen päätöslauselmat >Alkuperäinen ehdotus> 1. AKT-valtion edustaja, poliittinen ryhmä tai kymmenen jäsentä voivat antaa päätöslauselmaesityksen käsiteltäväksi. Päätöslauselmaesitysten on koskettava yleissopimusta tai sen alaan kuuluvia asioita. Päätöslauselmaesitykset annetaan käsiteltäväksi viikkoa ennen sen täysistunnon alkamista, jonka aikana niitä käsitellään ja niistä äänestetään. >Muutettu ehdotus> 1. AKT-valtion edustaja, poliittinen ryhmä tai kymmenen jäsentä voivat antaa päätöslauselmaesityksen käsiteltäväksi. Päätöslauselmaesitysten on koskettava yleissopimusta tai sen alaan kuuluvia asioita. Päätöslauselmat voivat kuitenkin käsitellä vain 7 artiklan mukaisesti esityslistaan sisällytettyjä asioita, joista järjestetään keskustelu. Päätöslauselmaesitysten enimmäispituus on kaksi sivua ja esitykset annetaan käsiteltäväksi viikkoa ennen sen täysistunnon alkamista, jonka aikana niitä käsitellään ja niistä äänestetään. 17 artiklan 3 kohta >Alkuperäinen ehdotus> 3. Koordinointikomitean on ehdotettava työvaliokunnalle käsiteltävien päätöslauselmaesitysten, joista äänestetään, aiheet. Pääesittelijän, yhteisesittelijöiden tai työryhmien toimittamia päätöslauselmia lukuun ottamatta päätöslauselmilla on korkeintaan seitsemän aihetta. >Muutettu ehdotus> Poistetaan. 17 artiklan 4 kohta >Alkuperäinen ehdotus> 4. Työvaliokunta tutkii päätöslauselmaesitykset ja laatii luettelon aiheista, joihin samaa asiaa koskevat päätöslauselmaesitykset ryhmitellään. Aiheiden kokonaismäärä on enintään seitsemän. >Muutettu ehdotus> 4. Työvaliokunta tutkii päätöslauselmaesitykset ja laatii luettelon aiheista, joihin samaa asiaa koskevat päätöslauselmaesitykset ryhmitellään. 20 artikla, - 1 kohta (uusi) Kysymykset, joihin vastataan suullisesti >Muutettu ehdotus> Työvaliokunta päättää komission ja neuvoston kyselytunnin ajankohdasta kunkin täysistunnon aikana siten, että paikalla on mahdollisimman korkea-arvoisia edustajia molemmista toimielimistä. 20 artiklan 1 kohta >Alkuperäinen ehdotus> 1. AKT-valtion edustaja, poliittinen ryhmä tai viisi jäsentä voivat esittää neuvostolle tai komissiolle kysymyksiä, joihin vastataan suullisesti. >Muutettu ehdotus> 1. Kukin edustajakokouksen jäsen voi esittää sekä neuvostolle että komissiolle yhden kysymyksen, johon vastataan suullisesti. 20 artiklan 4 kohta >Alkuperäinen ehdotus> 4. Edustajakokouksen yhteispuheenjohtajat päättävät yleissopimuksen alan ja sisällön huomioon ottaen, ovatko suulliset kysymykset sallittuja. Sallituiksi todetut kysymykset välitetään neuvostolle ja komissiolle. >Muutettu ehdotus> 4. Edustajakokouksen yhteispuheenjohtajat päättävät yleissopimuksen alan ja sisällön huomioon ottaen, ovatko suulliset kysymykset sallittuja. Esityslistalla jo olevia asioita koskevat kysymykset eivät ole sallittuja. Sallituiksi todetut kysymykset välitetään neuvostolle ja komissiolle. Yhteispuheenjohtajat päättävät suullisten kysymysten järjestyksestä. Päätös annetaan viipymättä tiedoksi kysymysten laatijoille. 20 artiklan 6 kohta >Alkuperäinen ehdotus> 6. Edustajakokous varaa kustakin täysistunnosta enintään kaksi tuntia suullisesti vastattavien kysymysten käsittelyyn. >Muutettu ehdotus> 6. Edustajakokous varaa kustakin täysistunnosta enintään kaksi tuntia suullisesti vastattavien kysymysten käsittelyyn. Kysymyksiin, joihin ajan puutteen vuoksi ei voida vastata, annetaan kirjallinen vastaus, jollei kysymyksen laatija peruuta kysymystään. 20 artiklan 6 a kohta (uusi) >Muutettu ehdotus> 6a. Kysymykseen voidaan vastata ainoastaan, jos kysymyksen laatija on paikalla tai jos hän on kirjallisesti ilmoittanut sijaisensa nimen yhteispuheenjohtajille ennen kyselytunnin alkua. 20 artiklan 6 b kohta (uusi) >Muutettu ehdotus> 6b. Kysymykseen vastataan kirjallisesti, jos kysymyksen laatija tai hänen sijaisensa ei ole paikalla. 25 artikla Tiedonhankintamatkat >Alkuperäinen ehdotus> Työvaliokunta voi päättää tiedonhankintamatkojen tekemisestä AKT- tai EU-maihin tai kansainvälisiin järjestöihin talousarvion sallimissa rajoissa. >Muutettu ehdotus> Työvaliokunta voi päättää tiedonhankintamatkojen tekemisestä AKT- tai EU-maihin tai kansainvälisiin järjestöihin talousarvion sallimissa rajoissa. Työvaliokunta tai yhteinen edustajakokous voi myös päättää valtuuskuntien lähettämisestä seuraamaan presidentin- tai parlamenttivaaleja kyseisen maan kutsusta edellyttäen, että valtuuskuntien turvallisuus ei ole uhattuna. Työvaliokunta voi lisäksi lähettää valtuuskuntia talous- ja sosiaalikomitean sekä sosiaalisten yhteistyökumppanien kokouksiin - vaikka kokoukset järjestettäisiinkin muualla kuin Brysselissä - 28 artiklan edellyttämän tiiviin yhteistyön periaatteen mukaisesti. (1) Yhteinen edustajakokous hyväksyi 1. huhtikuuta 1999 Strasbourgissa (Ranska).